Anne Kristin Hagesæther

Anne Kristin Hagesæther (født 8. mars 1968 i Bergen) er en norsk maler, grafiker og illustratør. Hun er utdannet ved Norfolk Institute of Art and Design (1992–1994) og University of Brighton (1994–1995). Siden 1995 har hun arbeidet med illustrasjoner til bøker, magasiner og med reklame og design. Hagesæther har illustrert flere sitatbøker av Paulo Coelho, utgitt på 16 språk. Hun har vunnet flere norske og internasjonale priser, blant annet Kulturdepartementets bildebokpris i 2000 og gull i Visuelt 2003 og 2004. Fra 1999 til 2010 medlem av arbeidsfellesskapet Illustratørene i Oslo. Hagesæther har hatt en rekke utstillinger med maleri og grafikk. Utsmykninger for Stord Sjukehus (2007) og Oslo Misjonskirke (2008).

Anne Kristin Hagesæther er datter av biskop emeritus Ole D. Hagesæther.

Hagesæther er medlem av Norske Billedkunstnere (NBK), Landsforeningen Norske Malere (LNM), Norske Grafkere, Billedkunstnerne i Oslo og Akershus (BOA) og Grafill.

 Referanser 

 Eksterne lenker 
 Anne Kristin Hagesæther presentert på Grafills nettsider
 Anne Kristin Hagesæther i LNM Arkiv

Kategori:Norske grafikere
Kategori:Norske illustratører
Kategori:Vinnere av kulturdepartementets barnebokpriser
Kategori:Personer fra Bergen kommune